Ambleside Self-Catering Cottage | Resensies
Ambleside Self-Catering Cottage: Hooffoto's
4.8 uit 5van 30 resensies vir Ambleside Self-Catering Cottage
Luhandri D - Okt 2021
Dit was een nag se slaap vir ons as 'n breek vir 750 km met twee klein kinders. Dit was 'n heerlike plekkie om te bly en pragtig!
Lezelle D - Sep 2021
Verskriklike lekker naweek.
Hierdie eenheid was asemrowend - ons het almal dit verskriklik baie geniet. 2 nagte was te min. Ons sal definitief wil teruggaan.
Simone A - Aug 2021
'n Familiehuis met karakter!
Wat 'n lekker huis in die mooie Clarens! Ambleside Cottage was perfek vir ons familie, van baba tot oupa. Die huis is snoesig maar ook ruim en beskik oor alles wat jy sal benodig. Die beste deel is die ligging met die berge buite jou venster en die dorp 'n klipgooi weg. Ons sal definitief Ambleside aanbeveel!
Debbie B - Nov 2020
Dit is baie stylvol gemeubileer. Ons het ongelukkig bitter min tyd daar gespandeer, maar sal dit beslis aanbeveel.
Michelle A - Okt 2020
Perfect, love Clarens and Ambleside made it a fantastic experience.
We were travelling with 2 teenagers and a 3 year old. The accommodation was spacious, the garden was lovely, and it was close enough to Clarens centre to walk but far enough away to enjoy the quietness of the mountains.
Nadia M - Feb 2020
Baie mooi en netjies, stil en baie mooi uitsig.
Die plek is baie netjies met 'n ongelooflike uitsig. Was perfek vir 'n stadswegbreek.
Ambleside Self-Catering Cottage's terugvoer
Wow! Sien sterre!
Baie dankie vir die pragtige plekkie. Alles is keurig en mooi versier en baie netjes en skoon. Daar is voorsiening gemaak vir alles wat ons sou nodig kry. Baie dankie, ons kom beslis weer en beveel die plek aan vir familie en vriende!
Ilse S - Des 2019
Ruim verblyf met baie kuierplek.
Ambleside Self-Catering Cottage is keurig versier en baie netjies met alles wat jy nodig het. 'n Kort stappie na winkels en restaurante. Die beste deel was die uitsig op die berg van al die vensters. Heelwat kuierplek buite in 'n mooi tuin.
Baie dankie Ilse. Ek is so bly dit was lekker. Johrné
Antoinette B - Nov 2019
Ek kan verstaan wat eienaar bedoel by Happy Place.
Ons het dit sowaar geniet in die pragtige huis. Alles in en om die huis is met liefde gekies en laat jou as gas so spesiaal voel. My honde-kind was uit sy vel oor die vakansie.
Baie dankie vir die mooi woorde. So lekker om Ambleside met mens en dierkinders te kan deel.
Leonie V - Nov 2019
Die plekkie is ongelooflik. Alles en nog meer wat jy nodig het. Die ligging is perfek en alles is so skoon en netjies. Beslis nie ons laaste besoek nie.
Marnette V - Nov 2019
Die mooiste huisie met die mooiste dekor. Fyn smaak en pragtig gedoen. Selfs ten spyte van die enkele badkamer terwyl ons twee egpare was, is Ambleside ons nommer een van die verskeie blyplekke wat ons besoek het tydens ons vakansie.
Amelia V - Okt 2019
Baie, baie lekker plekkie. Vreeslik mooi, netjies en naby aan die dorp. Sal definitief aanbeveel.
Karl F - Okt 2019
Die plek is baie goed ingerig, baie ruim, and skoon en netjies. Definitief aan te beveel!
Jaco V - Sep 2019
Skoon met perfekte ligging.
Ambleside is die perfekte blyplek vir die buitelug liefhebber. Stapafstand van die dorp en berg staproetes met 'n lieflike boomryke tuin.
Charanez K - Sep 2019
Beautiful home, views and location. We will be back!
Brett L - Mei 2019
Die huis is selfs mooier in die werklike lewe. As jy dink dit is pragtig in die foto's, wag net! 'n Pragtige, knus huis in 'n pragtige omgewing. Stil, en tog net oomblikke weg van die dorpsplein. Ideale plek.
Lovely honeymoon stay.
The house is even prettier in real life. If you think it is gorgeous in the pictures, just wait! A stunning, cozy home in beautiful surroundings. Quiet, and yet just moments away from the town square. Perfect location.
Great to hear that Brett. Thanks for the rating.
Amelia O - Jul 2017
Dit was regtig die moeite werd en die kinders wou bly!
Ons het dit regtig geniet, en die vier kinders (almal onder 12) was heeltyd besig! Regtig baie oulik!
So bly om dit te hoor Amelia!
Lieflike, goed versorgde eenheid in Clarens.
'n Pragtige doll house in Clarens.
Anton V - Jan 2017
Vriendelike ontvangs en baie gemaklike wooneenheid. Die huis is pragtig met 'n vriendelike en gesellige atmosfeer.
Die huis waarin ons gewoon het, het 'n gesellige en vriendelike atmosfeer. Die meubels is karaktervol en die omgewing is pragtig. Clarens is 'n dorp waar mens kan rondstap en op jou tyd die mooiheid ontdek. Ambleside is gerieflik geleë en dit is privaat, maar ook naby genoeg sodat jy na die middedorp kan stap.
Dankie Anton. Jul is altyd welkom. Groete en seënwense vir 2017.
Yvonne D - Jan 2017
Dis 'n pragtige plekkie, net jammer die kombuis was so vuil en die kaste baie deurmekaar. Die beddegoed was egter na die vorige gaste ook nie vervang nie en ek moes die gasvrou bel om vir my nuwe beddegoed te bring.
Dankie vir die terugvoer Yvonne. Ek neem kennis daarvan. Groete.
Elisme T - Nov 2016
Die eenheid is mooi versorg en toegerus. Ons het niks gekort nie. 'n Stort sou net lekker gewees het aangesien die bad 'n effe klein is vir langer mense. Baie lekker gebly.
Baie dankie vir jou terugvoer! Ons waardeer dit!
Nolene L - Okt 2016
Lekker ontspan en mooi natuurskoon.
Baie snoesige klein huisie. Dekor is mooi en warm. Daar kort wel afronding. As 'n selfsorghuis kort daar ordentlike kombuistoerusting. Die meeste van die potte, panne, eetgerei is gehawend en die stoof het ook beter dae geken. Die huisie het net een badkamer wat net 'n enorme groot bad in het. Dit kon eerder 'n standaard-bad en 'n stort in gehad het wat meer waarde sou toevoeg. Pakplek is beperk omdat die meeste van die kaste in die kamers gesluit is met die eienaar se goedjies wat daarin gestoor word. In die TV-kamer kort die banke 'n goeie skoonmaak. Dit is ook 'n goeie idee om vuurmaak hout te verskaf as jy 'n kaggel het. Die braaier buite is vuil en deur geroes. Dit moet vervang word. Dit is 'n oulike huisie, maar kort afronding.
Dankie, Nolene vir jou terugvoering. Ek sal verseker na die voorstelle kyk.
Kallie J - Okt 2016
Klein juweel aan die voet van die berg.
Die huisie was 'n heerlike verassing. Baie gerieflik met die mooiste uitsig na die berg. Die dubbelbed was ietwat ongerieflik vir lang mense en bietjie sag. Sou 'n koekie-seep waardeer het in die badkamer. Sal volgende keer beslis langer wil bly. Slaapgeriewe en spasie is genoeg vir 6 mense, maar 'n ekstra toilet en dalk stort sou 'n groot aanwins wees.
Jolena N - Sep 2016
Heerlike huis met lig en lekkerte en uitsigte
Ons het heerlik gebly en die ongelooflike bloeisels in die tuin van die lente was so mooi. Regtig heerlike huis met alles wat mens nodig het! Ons kan nie wag om weer te kom nie!
Petra A - Aug 2016
Wonderlike, beste plek!
'n Cozy wegbreek van die stad se geraas, ontspan en geniet die view.
Heerlike naweek saam familie deurgebring. 'n Ekstra badkamer sou gerieflik wees maar absolute waarde vir geld.
Jul is altyd welkom! x
Umari L - Jul 2016
Ons was 'n gesin met 5 kinders almal tussen die ouderdomme van 15 en 23. Uitstekend geleë, baie knus, warm genoeg, goeie geriewe vir selfsorg, DStv, toesluithek en pragtige uitsig. Naomie was baie hulpvaardig toe ons hout benodig het en is 'n lieflike eienaar wat regtig uit haar pad gaan om die verblyf so lekker te maak as moontlik. Kan beslis die huis aanbeveel!
Liefste Umari, dis gaste soos julle wat alles die moeite werd maak! Ek sien uit na jul volgende kuier! xx
Joanie L - Jul 2016
Wat 'n heerlike ervaring om in hierdie knus Heidi-huisie teen die berg te kon oorbly. Snoesig teen die koue en op die winkels se drumpel.
Dankie Joanie, jul is altyd welkom!
Marius B - Jul 2016
Sal Ambleside vir almal aanbeveel. Noami doen werklik moeite om jou verblyf so gerieflik moontlik te maak. Die kaggel en warm beddens is 'n groot bederf in die Vrystaatse winter.
Dankie Marius, ek sien uit na jul volgende kuier!
Elisma D - Mei 2016
Ongelooflik mooi, met 'n vriendelike eienaar wat so hulpvaardig is.
Ek en my vriendinne het ons "girls weekend" vreeslik geniet. Die huisie is vreeslik mooi en netjies. Mens kry sommer so warm gevoel as jy daar instap. Die eienaar was vreeslik vriendelik en hulpvaardig. Mens kry definitief waarde vir jou geld. Hulle sien ons sommer gou weer.
Elisma, dankie vir die mooi boodskap! Julle is altyd welkom! Ek sien uit daarna om jul weer te sien.
Adres: Bergstraat 428, Clarens, 9707, Vrystaat
https://travelground.imgix.net/AAEAAQAAAAAAAAAAAAAAalKFXFm9D9v92rpRktQZ8jvaXAIPCfNgmgt8Ye5zyyFaIEnVEC?w=1440&h=960&fit=crop&auto=enhance,format,compress&q=80 Vanaf R2 900 per nag (vir 6 persone) 30 5 1 5 428 Berg Street Clarens 9707 Vrystaat 086 999 0018 14:00-17:00 10:00 -28.511190495356 28.418433915344